કાયદા પંચે ભલામણ કરી દીધી છે કે સ્પોર્ટસમાં રમાતા સટ્ટાને કાયદેસર બનાવી દેવો જોઇએ. એટલે કે અત્યારે વિરાટ કોહલીની સિક્સરો કે પછી કુલદિપ યાદવની વિકેટ પર જે ખાનગીમાં સટ્ટો રમાય છે તેને બદલે જાહેરમાં ખુલ્લંખુલ્લાં સટ્ટો રમવાનો. કાયદા પંચ તો એમ પણ કહે છે કે સટ્ટો રમનારાના આધાર કાર્ડ અને પાન કાર્ડ લિન્ક કરી દઇ તેમને રીતસર સટ્ટો રમવાનાં ખાતાં ખોલી આપવાં જોઇએ. હવે જો બધું કાયદેસર કરવું જ હોય તો બીજાં ઘણાં એવાં ક્ષેત્રો છે જેના પર કાયદેસર સટ્ટો રમાવો જોઇએ.